Pedra Branca (Singapur)

Pedra Branca (portugalski izgovor: [ˈpɛðɾɐ ˈβɾɐ̃kɐ]), poznat i pod nazivom Batu Putih, vanjski je otok i najistočnija točka u Singapuru. Ime otoka dolazi iz portugalskog i znači "bijela stijena", a otok je tako imenovan zbog bjelkastog guana koji se može pronaći na otoku. Otok je zapravo omalena granitna klisura površine oko 8,560m2 za vrijeme oseke. Tijekom proljetne oseke, otok ima maksimalnu duljinu od 137 metara te prosječnu širinu od 60 metara. Otok je smješten na mjestu gdje se Singapurski prolaz sastaje s Južnim kineskim morem. Postoje dva značajna lokaliteta u okolici otoka. Greben Batuan Tengah, koji je dio Malezije, sastoji se od dvije manje skupine stijena međusobno udaljene oko 250 metara, a koje se nalaze 1.1km južno od Pedre Brance. Južna litica, koja se nalazi 4.1km jugojugozapadno od Pedre Brance, također je nakupina stijena koja se vidi samo za vrijeme oseke. Pedra Branca stoljećima je bila poznata moreplovcima. Izvorno je pripadala Džohorskom Sultanatu, uspostavljenom 1528. godine, a ostala je pod njegovom upravom i kada je sultanat potpao pod britansku sferu utjecaja nakon Anglo-nizozemskog sporazuma iz 1824. godine. Tijekom 1850. i 1851. godine, Britanci su na otočiću izgradili svjetionik Horsburgh bez dozvole džohorskih vlasti i bez da su ih uopće informirali o tome. Od tog trenutka, Pedra Branca potpala je pod upravu Tjesnačkih naselja; nakon raspada Tjesnačkih naselja, Singapur je 1946. godine preuzeu upravu nad otokom. Dana 21. rujna 1953. godine, v.d. Državni tajnik pokrajine Johor, u odgovoru na upit Kolonijalnog tajnika Singapura, napisao je da "džohorska vlada ne polaže pravo na vlasništvo nad Pedrom Brancom." Međutim, Malezija je 21. prosinca 1979. godine objavila službenu mapu prema kojoj je otok bio dio njihovog teritorija. To je pokrenulo teritorijalni spor od ukupno 29 godina koji su dvije zemlje, zajedno sa sporom oko grebena Batuan Tengah i Južne litice, prezentirali Međunarodnom sudu pravde na rješavanje. Dana 23. svibnja 2008. godine, Međunarodni sud pravde presudio je da Pedra Branca pripada Singapuru, tvrdeći kako je Singapur kroz godine demonstrirao da polaže suverenitet nad otokom. Istovremeno, greben Batuan Tengah pripao je Maleziji temeljem iste logike, jer je Malezija svojim djelovanjem pokazala da polaže pravo na otok, dok odluka oko Južne litice nije bila jasna, odnosno Sud je presudio da on pripada onoj zemlji unutar čijih se teritorijalnih voda nalazi. Godine 2019., Singapur je formalno pripojio Pedru Brancu svom teritoriju te je odredio kojoj administrativnoj jedinici pripada. Reference Literatura Case Concerning Sovereignty over Pedra Branca/Pulau Batu Puteh, Middle Rocks and South Ledge (Malaysia/Singapore), International Court of Justice, 23 May 2008, arhivirano iz originala na datum 5 April 2016, pristupljeno 26 May 2008 . Davison, Julian (July 2008), „Between a rock and a hard place”, The Expat: 86, arhivirano iz originala na datum 1 October 2008 . Ong, Brenda Man Qing, and Francesco Perono Cacciafoco. (2022). Pedra Branca off Singapore: A Historical Cartographic Analysis of a Post-Colonial Territorially Disputed Island. Histories, 2, 1: 47–67, Paper, DOI: https://doi.org/10.3390/histories2010005. Radovi „Pedra Branca”, Singapore: The Encyclopedia, Singapore: Editions Didier Millet / National Heritage Board, 2006, ISBN 978-981-4155-63-2, arhivirano iz originala na datum 26 July 2011 . Knjige Hall-Jones, John (1995), The Horsburgh Lighthouse, Invercargill, N.Z.: John Hall-Jones, ISBN 978-0-473-03205-0 (pbk.). Jayakumar, S.; Koh, Tommy (2008), Pedra Branca: The Road to the World Court, Singapore: NUS Press in association with MFA Diplomatic Academy, ISBN 978-9971-69-474-6 (hbk.), ISBN 978-9971-69-457-9 (pbk.). Pavitt, J.A.L. (1966), First Pharos of the Eastern Seas: Horsburgh Lighthouse, Singapore: Donald Moore Press, OCLC 1855904 . Thomson, J[ohn] T[urnbull] (1852), Account of the Horsburgh Light-house, Erected on Pedra Branca, near Singapore, Singapore: G.M. Fredrick, OCLC 500001469 . Novinski članci I Made Andi Arsana (24 June 2008), „Singapore gets Pedra Branca: What's next?”, The Jakarta Post . Majawat, Evangeline (24 July 2008), „Pedra Branca EEZ: Singapore's claim on shaky ground”, New Straits Times, arhivirano iz originala na datum 30 July 2008 . Zakir Hussain (20 December 2008), „Pedra Branca story told in a book: Jayakumar and Tommy Koh give behind-the-scenes account of 30-year saga”, The Straits Times: A4 . Teo Xuanwei (20–21 December 2008), „Pedra Branca: Through storm and fire”, Today: 1 and 6, arhivirano iz originala na datum 20 December 2008 . Vanjske veze Sovereignty over Pedra Branca/Pulau Batu Puteh, Middle Rocks and South Ledge, International Court of Justice, arhivirano iz originala na datum 27 May 2008, pristupljeno 31 August 2008 . International Court of Justice – Case concerning sovereignty over Pedra Branca, Middle Rocks and South Ledge, Ministry of Foreign Affairs, Singapore, 2007, arhivirano iz originala na datum 7 November 2007 . Batu Puteh, Batuan Tengah & Tubir Selatan issues: Sovereignty over Pedra Branca, Middle Rocks and South Ledge (Malaysia/Singapore), Ministry of Foreign Affairs, Malaysia, arhivirano iz originala na datum 6 July 2008, pristupljeno 31 August 2008 . Horsburgh light, Lighthouse Depot, arhivirano iz originala na datum 14 June 2011, pristupljeno 31 August 2008 . Slike Pedra Branca, Singapore – an aerial photograph from Flickr Satellite image of the island from Google Maps